| Ameerika väike lambakoer |
| --- |
|  |
| Isane 6-kuune ameerika väike lambakoer Foto autor: Gerttu Blank |
| FCI standard nr 367 |
| Rühm | **1**: lamba- ja karjakoerad (v.a šveitsi alpi karjakoerad) |
|
| Alarühm | **1**: lambakoerad |
| Standard nr | **367**   4.09.2019 (en ) |
| Päritolumaa | Ameerika Ühendriigid |
| Eestkostja(d) | Ungari |
| Kohalik nimi | Miniature American Shepherd |
|
| Alias(ed) | mini aussie (austraalia väike lambakoer) |
|
|
| Töökatsed | ei |
|
| Tunnused |
| Turja kõrgus | 35,5–46 cm (isane)33–43,5 cm (emane) |
|
|
| Kattekarv | keskmine pikkus, topeltkarv |
| Karvkate | must, sinine merle, punane, punane merle, pruunika ja/või valge märgisega või ilma kindlates kohtades |
| Pesakond | 2–6 kutsikat |
| Eluiga | 13–15 aastat |
|
|  Meediafailid Wikimedia Commonsis |
| Koer (*Canis lupus familiaris*) |

**Ameerika väike lambakoer** (ingl Miniature American Shepherd) on väikest kasvu karjakoeratõug, mis on pärit Ameerika Ühendriikidest. Ameerika väike lambakoer sarnaneb oma esivanema austraalia lambakoeraga, kuid on kasvult väiksem. Tegemist on energilise, suure liikumisvajadusega koeraga, keda on lihtne treenida ja kellega saab harrastada ka koerasporti. Tõug on olemuselt intelligentne, sõbralik ja truu.

Ameerika väike lambakoer liigitatakse Ameerika Kennelklubi karjakoerte rühma.

Ajalugu
-------

Alates 1960. aastatest aretati USA-s rodeotel töötavaid väiksemaid austraalia lambakoeri. Uut tõugu kutsuti algselt austraalia väikseks lambakoeraks (Miniature Australian Shepherd). Eesmärk oli aretada koer, kes on kasvult väike, kuid kiire ja intelligentne.

Tõug registreeriti USA-s esmakordselt 1980. aastal ja siis nimetati seda austraalia väikeseks lambakoeraks. 1990. aastate alguseks oli see saavutanud üleriigilise populaarsuse. Ameerika Kennelklubis registreeriti tõunimetus ameerika väike lambakoer 2011. aastal.

Ameerika väikest lambakoera on kasutatud väiksemate loomade, näiteks lammaste ja kitsede karjatamiseks, kuigi ta sobiks tõenäoliselt ka suuremate loomade jaoks.

Välimus
-------

Täiskasvanuna kaalub isane koer kuni 15 kg, emane 13 kg. Turjakõrgus on isastel 36–46 cm, emastel 33–43 cm. Kehaehitus on tugev, kuid mitte massiivne. Pea on keha suhtes proportsionaalne. Seljajoon on turjast puusaliigeseni tasane. Tõug võib olla nii sabaga kui ka sabata.

Karvkate on keskmise pikkusega ja võib olla sirge või laineline, jalgade tagaküljel on mõnevõrra tihedam karvastik. Nii isasel kui ka emasel koeral on kaelal ja rinnal mõõdukas "lakk", kuigi isastel on see uhkem kui emasel. Aluskarva paksus varieerub vastavalt kliimale, milles koer elab.

Tõustandardis lubatud värvused on must, sinine marmor (*blue merle*), maksapruun marmor (*red merle*) ja maksapruun. Pruunid piirdemärgised (*tan points*) on lubatud silmade ja näo ümbruses, samuti jalgadel, rinnal, koonul, kaela ja keha alumisel küljel, saba all ja kõrvade alaküljel. Valged märgised on lubatud koonul, näol, kaela alapoolel, rinnal, kõhu alapoolel ja sabal, jalgadel kuni kannani. Valge värvus ei tohiks katta rohkem kui 25% kõrvast ja valge väljaspool eelnevalt nimetatud piirkondi ei ole lubatud.

Ameerika väike lambakoer Eestis
-------------------------------

Ameerika väike lambakoer on Eestis vähelevinud tõug. 2021. aasta jaanuari seisuga oli Eestis registreeritud 12 koera, kui nüüdseks on sündinud ka Eestis mitu pesakonda ja arvukus kasvab. Suur osa koertest on sisse toodud teistest riikidest. Kuigi tõug on Eestis uus, on Facebooki tekkinud grupp Miniature American Shepherds In Estonia. Sellest grupist saab infot koerte Eestisse toomise ja müügi kohta. Eestis tegelevad selle tõu aretusega kaks kennelit - Siimline's ja Peak River. 

Sotsiaalmeedias on aktiivsed kolm Eestis elavat ameerika väikest lambakoera – Echo, Iggy ja Nami.

Viited
------

1. ↑  "Miniature American Shepherd" (PDF) (inglise). FCI. Vaadatud 19.04.2021.
2. 1 2 3 4 5  "Miniature American Shepherd".
3. 1 2 3 4  "MASCUSA koduleht".
4. ↑  "FCI Standard No 367: Miniature American Shepherd" (PDF). *FCI*. 13.12.2019. Vaadatud 07.01.2022.
5. ↑  "Eesti Kennelliidu register". *EKL online*. Vaadatud 07.01.2022.
6. ↑  "Miniature American Shepherds In Estonia". *Facebook*.